นิยามการ ‘ตกหลุมรัก’ ตอนที่ไม่ได้อยู่กับคนที่คุณตกหลุมรัก ตอนอยู่ใกล้ๆ คนที่คุณตกหลุมรัก
ในเว็บไซต์ Urban Dictionary นิยามคำว่าตกหลุมรักว่า “ความต้องการที่จะคบกับใครบางคนที่คุณรู้สึกว่าคนนั้นมีเสน่ห์และเป็นคนพิเศษสุดๆ” คนที่คุณตกหลุมรักจะทำให้คุณรู้สึกเป็นบ้า รู้สึกเหมือนทั้งอายและหวิวใจไปพร้อมกัน คุณเลือกไม่ได้หรอกว่าจะตกหลุมรักใคร แต่คุณสามารถเลือกวิธีที่จะแสดงออกได้เมื่อคุณรู้ว่าคุณกำลังตกหลุมรักใครอยู่ คำว่า‘ตกหลุมรัก’ใช้ได้ในหลายกรณีเลยล่ะ มันสามารถแปลได้ทั้งที่ว่าคุณหลงใหลใครสักคนแบบผ่านๆ หรือจะแปลว่าคุณชอบเขาหรือเธอเข้าจริงๆ ก็ได้   ชอบแบบเพื่อน: สิ่งสำคัญคือต้องจำไว้ว่าความรู้สึกรักที่ไม่จำเป็นต้องเป็นความรักแสนโรแมนติกเสียทั้งหมด การไว้ใจใครสักคนและรู้สึกสนิทกันมากๆ โดยไม่จำเป็นต้องรู้สึกรักแบบคนรักนั้นเป็นความมหัศจรรย์อย่างหนึ่งเลยล่ะ การที่อยากอยู่ใกล้ๆ กับใครสักคนตลอดเวลาอาจหมายถึงว่าคุณจะเปลี่ยนจากเพื่อนไปเป็นเพื่อนสนิทก็ได้ มันเป็นเรื่องปกติที่จะมีความชอบแบบเพื่อน คุณก็ควรจะอยากไปไหนมาไหนกับเพื่อนรักมากๆ อยู่แล้วน่ะสิ  ปลื้ม: เมื่อคุณเลื่อมใสในใครสักคน (อย่างดารา คุณครู หรือเพื่อนร่วมชั้นสักคนที่ทำอะไรเจ๋งๆ) คุณอาจรู้สึกได้ว่าตัวเองมีความรู้สึกที่แรงกล้าต่อคนๆ นั้นและสิ่งที่เขาทำ ความรู้สึกนี้อาจถูกเข้าใจผิดกับการตกหลุมรักได้ เพราะมันหนักแน่นมากๆ นั่นเอง การที่รู้สึกค่อนข้างเคารพเกรงขามต่อใครสักคนที่ทำอะไรสักอย่างที่เจ๋งสุดๆ หรือสอนอะไรดีๆ ให้กับคุณนั้นถือเป็นเรื่องธรรมชาติ จะให้ดีที่สุดก็คือให้ปล่อยให้เวลาผ่านไปก่อนที่จะไปคิดมากกับความรู้สึกนั้นเข้า และโดยปกติ เมื่อคุณเริ่มใช้เวลากับคนๆ นั้นมากๆ คุณจะเริ่มเรียนรู้จากเขา และเริ่มรู้ว่าคุณทำใจให้เป็นกลางได้แล้ว คุณอาจรู้ตัวว่าความรู้สึกที่คุณปลื้มเริ่มจางลงเมื่อตัวตนจริงของคนที่คุณปลื้มถูกเปิดเผยออกมานั่นเอง  หลง: มันเป็นธรรมชาติของมนุษย์ที่จะถูกดึงดูดโดยผู้อื่น แม้ว่าคุณกำลังคบกับแฟนดี คุณก็อาจรู้สึกถูกดึงดูดจากคนอื่นที่ไม่ใช่แฟนของคุณได้ ความรู้สึกที่ถูกดึงดูดนี้คือที่เราเรียกว่าหลงใหลนั่นเอง คนใหม่คนนี้อาจดูสดใหม่และน่าตื่นเต้น และคนๆ นั้นก็อาจเป็นแบบนั้นจริงๆ แต่นั่นก็ไม่ได้หมายความว่าคุณควรจะทบทวนเกี่ยวกับสถานะที่คุณกำลังเป็นอยู่ หรือถ้าคุณโสดก็ใช่ว่าจะต้องยอมทิ้งทุกอย่างเพื่อได้คบกับเขาหรือเธอ ส่วนใหญ่แล้วการที่จะหลงใหลใครสักคนมักจะเกิดจากรูปร่างหน้าตาของคนนั้น  ตกหลุมรักแบบโรแมนติก: บางครั้งการตกหลุมรักใครสักคนนั้นไม่ได้หมายความว่าคุณจะชอบเขาจริงๆ จังๆ ในแบบไปในทางโรแมนติก การที่คุณตกหลุมแบบโรแมนติกนั่นหมายความว่าคุณอยากจะคบกับใครสักคนในแบบที่มากกว่าเพื่อน ก็คือคุณอยากเป็นคนรักของเขานั่นเอง ถ้าคุณนึกไปถึงการจูบ จับมือ หรือกอดกับคนๆ นั้น แปลว่าคุณตกหลุมรักแบบโรแมนติกเข้าเสียแล้วล่ะ พอทำแบบนี้ คุณจะรู้ได้ว่าต้องทำอย่างไรต่อถึงจะดีที่สุด ไม่ว่าคุณจะเก็บความรู้สึกเอาไว้กับตัวเองหรือบอกความรู้สึกของคุณให้เขารู้ก็ตาม อ่านในส่วนต่อไปเพื่อทำให้คุณรู้ตัวเองว่าคุณรู้สึกพิเศษกับใครสักคนเข้าแค่ไหน ถ้าคุณรู้สึกว่าตัวเองคิดถึงเรื่องราวเกี่ยวกับคนพิเศษมากกว่าเรื่องอื่นๆ อาจแปลได้ว่าคุณตกหลุมรักแล้ว  บางทีตอนที่คุณกำลังทานข้าวกับครอบครัวอยู่ แต่กลับไม่ได้ตั้งสมาธิกับบทสนทนาบนโต๊ะเลย เพราะคุณกำลังนึกอยู่ว่าคนที่คุณชอบทำอะไรอยู่ บางทีคุณกำลังไปเที่ยวกับเพื่อนแต่ใจจริงกำลังภาวนาอยากจะมากับคนที่ตกหลุมรักก็ได้ ตอนที่คุณกำลังจะเข้านอน คุณนึกอยากจะจูบบอกฝันดีกับคนที่คุณชอบหรือเปล่า? ตัวคุณเองเอาแต่พูดถึงคนที่คุณชอบกับเพื่อนๆ ไหม? สัญญาณใหญ่ที่บอกว่าคุณกำลังตกหลุมรักคือ ตอนที่เพื่อนของคุณบอกว่าคุณเอาแต่พูดถึงคนพิเศษคนนั้นตลอดอยู่นั่นแหละ ถ้าคุณรู้สึกสบายใจ นั่นอาจเป็นไอเดียที่ดีที่จะคุยกับเพื่อนสนิทของคุณในเรื่องที่คุณคิดว่าคุณน่าจะตกหลุมรักใครสักคนอยู่ เพื่อนของคุณสามารถช่วยบอกถึงความรู้สึกของคุณได้ และอาจมีไอเดียบางอย่างที่จะทำให้รู้จักคนที่คุณชอบมากขึ้นอีกด้วย ระมัดระวังถึงคนที่คุณจะคุยด้วยเกี่ยวกับการตกหลุมรัก อย่าเพียงแต่เพ้อกับเพื่อนคนใดก็ได้ในเรื่องนี้ ถ้าทำอย่างนั้น บางคนอาจไปบอกคนที่คุณชอบ และจะทำให้คุณรู้สึกเขินอายขึ้นมาได้ บอกเพียงแค่เพื่อนสนิทก็พอ เพื่อนที่คุณไว้ใจที่สุดนั่นแหละ คุณมีพฤติกรรมหรือแนวการใช้ชีวิตที่กำจัดทิ้งไปหรือเปลี่ยนไป เพราะหวังได้รับความสนใจจากคนที่คุณตกหลุมรักหรือไม่?  คุณเดินผ่านล็อคเกอร์ของคนนั้นหลายครั้งเพราะหวังจะพบกับเขาหรือเปล่า? คุณเปลี่ยนทางเดินไปห้องเรียนเพราะรู้ว่าคนที่คุณชอบเดินทางนี้ไหม? คุณสนใจกับหัวข้อใหม่ๆ อย่างลึกซึ้งเพราะคุณรู้ว่าคนที่คุณตกหลุมรักชอบอะไรแบบนั้นหรือเปล่า อย่างการถ่ายรูปหรือปีนเขา อะไรแบบนี้ ปกติแล้ว เมื่อคุณตกหลุมรักใครสักคน คุณจะรู้สึกตื่นเต้นเมื่อมีคนพูดถึงคนที่คุณตกหลุมรัก ถ้าใครพูดถึงคนนั้นขึ้นมา คุณได้เป็นแบบนี้บ้างไหม รู้สึกตื่นเต้นหรือเปล่า? อยู่ดีๆ ก็รู้สึกเหมือนฝูงผีเสื้อบินอยู่เต็มท้องไปหมดเลยหรือไม่? รู้สึกเหมือนหัวใจจะกระโดดออกจากอกหรือเปล่า? หน้าแดงแล้วเอาแต่หัวเราะคิกคักออกมาใช่ไหม? ลิ้นพันกันและรู้สึกปั่นป่วนบ้างไหม? ถ้าเกิดอะไรแบบนี้ขึ้น นั่นแปลว่าคุณตกหลุมรักใครเข้าแล้วนะ การคิดถึงใครสักคนกับฝันถึงใครบางคนมันต่างกันอยู่นะ การที่คิดถึงใครสักคนหมายถึงว่าคุณคิดอยู่ว่าคนๆ นั้นจะทำอะไรอยู่ หรือจะรู้สึกอย่างไร แต่การฝันกลางวันคือการที่คุณจินตนาการสิ่งต่างๆ ที่อยากให้เกิดขึ้นขึ้นมา ผู้ที่มีคนที่ตกหลุมรักอยู่มักจะฝันกลางวันถึงคนๆ นั้นอยู่มากเลยล่ะ ถ้าคุณฝันกลางวันถึงใครบางคนและจินตนาการไปว่าคุณทั้งคู่ออกไปผจญภัยด้วยกัน จับมือกัน จูบกัน หรือทำอะไรโรแมนติกๆ ทำนองนั้นล่ะก็ คุณมีแนวโน้มจะตกหลุมรักเขาแล้วล่ะ การนึกถึงใครสักคนที่พิเศษขณะที่ฟังเพลง ดูหนัง หรืออ่านหนังสือ ก็เป็นสัญญาณที่ชัดว่าคุณตกหลุมรักอยู่น่ะสิ  ถ้าคุณฟังเพลงโรแมนติกๆ อยู่แล้วคิดขึ้นมาว่า ‘เฮ้ย นี่มันที่เราเป็นอยู่เลยนี่นา!’ แปลว่าคุณมีคนที่ชอบอยู่ ถ้าคุณดูหนังอย่างเรื่องไททานิคแล้วจินตนาการไปว่าคุณกับคนพิเศษเป็นแจ็คกับโรส แปลว่าคุณมีคนที่ชอบอยู่ ถ้าคุณอ่านโรมิโอกับจูเลีตแล้วระลึกถึงตัวเองที่มีความรักอันลึกซึ้งที่ไร้ความหวังของตัวละครหลักทันที แปลว่าคุณมีคนที่ชอบอยู่ ขณะที่อ่านบทความนี้อยู่ มีใครสักคนที่แวบเข้ามาในความคิดของคุณบ้างหรือเปล่า? ถ้าคำตอบคือใช่ คุณก็ตกหลุมรักคนนั้นอยู่แล้วล่ะ การใส่ใจถึงร่างกายตัวเองหมายความว่าให้สังเกตว่าคุณมีปฏิกิริยาอย่างไรตามสัญชาตญาณเมื่อคนที่คุณอาจตกหลุมรักอยู่ใกล้ๆ แต่ละคนก็จะมีปฏิกิริยาที่ต่างกันออกไป และมักจะเกิดจากจิตใต้สำนึก ปกติแล้วเมื่อคุณตกหลุมรักใครสักคน จะแสดงออกมาได้หลักๆ สองแบบ มีทั้งกลายเป็นคนขี้อายลิ้นพันกันไปหมด หรือไม่ก็กลายเป็นคนพูดมากเฟรนด์ลี่สุดๆ ไปเลย   ปฏิกิริยาที่ขี้อาย: อยู่ดีๆ คุณก็อยากม้วนตัวเป็นลูกบอลตอนที่คนที่คุณชอบอยู่ใกล้ๆ หรือเปล่า? คุณรู้สึกว่าตัวเองหน้าแดงแล้วแดงอีกและไม่สามารถเงยหน้าจากเศษดินที่อยู่ๆ ก็น่าสนใจขึ้นมาบ้างหรือเปล่า? แล้วคุณรู้สึกเหมือนกับว่าไม่มีเรื่องฉลาดๆ หรือเรื่องที่น่าสนใจพอจะหยิบยกมาเป็นบทสนทนาหรือไม่? ปฏิกิริยาเหล่านี้ชี้ให้เห็นว่าคุณกำลังตกหลุมรักอยู่แน่ๆ  ปฏิกิริยาที่มั่นใจ: อยู่ๆ คุณก็รู้สึกเหมือนถูกกระตุ้นให้เข้าไปแกล้งคนที่คุณอาจชอบหรือเปล่า? ตอนที่เขาอยู่ใกล้ๆ อยู่ๆ คุณก็เข้าไปคุยน้ำไหลไฟดับเพราะอยากได้ความสนใจจากเขาหรือไม่? อาการเหล่านี้ก็คืออาการตกหลุมรักใครสักคนเนี่ยแหละ ขอให้แน่ใจก็พอว่าคุณไม่ได้ทำให้คนที่คุณชอบรู้สึกไม่สบายใจเมื่อคุณทำตัวแบบนั้น อย่าแซ็วอย่าแกล้งเขามากเกินไปล่ะ ไม่อย่างนั้นเขาอาจไม่อยากอยู่กับคุณก็ได้  ปฏิกิริยาที่อยากได้ความสนใจ: คุณรู้สึกเหมือนกับว่าอยากให้คนที่คุณชอบสังเกตเห็นเสื้อผ้าที่คุณใส่หรือผมที่ทำมาในวันนั้นหรือเปล่า? คุณรู้สึกเหมือนเอาแต่หัวเราะคิกคักหรือเล่นมุกไปเรื่อยๆ หรือเปล่า? บางทีคุณอาจรู้สึกถูกกระตุ้นให้ทำตัวออกมาดูดีที่สุดเท่าที่เป็นไปได้ เพื่อที่คนที่คุณชอบจะได้สนใจเห็นคุณ การที่กระพริบตา สะบัดผมไปด้านหลังไหล่ และเล่นผมตัวเองตอนที่เขาอยู่ใกล้ๆ นั้นเป็นสัญญาณได้ว่าคุณตกหลุมรักเขาแล้วล่ะ สัญญาณส่วนใหญ่ของการตกหลุมรักคือความรู้สึกราวกับว่ามีผีเสื้อเป็นล้านตัวบินอยู่ในตัวคุณ เมื่อคนๆ นั้นอยู่ใกล้ๆ นั่นเอง และยังมีความรู้สึกเหมือนหัวใจของคุณกระโดดโลดเต้นไปมาเมื่อเห็นคนๆ นั้น และคุณจะรู้สึกอุ่นๆ หวิวๆ ไปอีก  อยู่ดีๆ คุณก็รู้สึกกังวลและตื่นเต้นไปพร้อมๆ กันหรือเปล่า? บางทีคุณอาจรู้สึกเหมือนอยากกอดคนๆ นั้นหรืออยู่ด้วยตลอดเวลา มันเป็นปฏิกิริยาปกติของคนที่มีความรักนั่นแหละ คุณรู้สึกเหมือนอยากทิ้งทุกอย่างเพื่อไปอยู่ใกล้เขาคนนั้นหรือเปล่า? การที่ตกหลุมรักใครสักคนอาจเป็นสาเหตุที่ทำให้คุณอยากเป็นตัวเด่นในบทสนทนาหรือปิดปากไม่พูดอะไรเลยเมื่อคนที่คุณชอบอยู่ใกล้ๆ ก็เป็นได้ ถ้าคุณกำลังคุยกับเพื่อนสักกลุ่มแล้วคนที่คุณคิดว่าตกหลุมรักอยู่เดินผ่านมาพอดี คุณทำอะไรสักอย่างตามข้อดังต่อไปนี้หรือเปล่า แล้วคุณทำตัวอย่างไร? ถ้าคุณตกหลุมรักใครสักคน คุณอาจทำตัวตามหนึ่งในหัวข้อต่อไปนี้ก็เป็นได้  อยู่ๆ คุณก็รู้สึกเหมือนอยากจะเป็นจุดสนใจขึ้นมาหรือไม่? คุณอาจรู้ตัวว่าตัวเองนำบทสนทนาซะแล้ว ฉะนั้นคุณก็สามารถพูดถึงบางอย่างเจ๋งๆ ที่คุณทำเพื่อเรียกความประทับใจจากคนที่คุณตกหลุมรัก หรือคุณอาจพูดกับเพื่อนสักคนของคุณเพื่อให้เขาได้ยินเรื่องราวของคุณ คุณอาจพยายามที่จะคุยกับคนที่คุณตกหลุมรัก เพื่อให้เขาสนใจคุณอยู่ตลอดอีกด้วย อยู่ๆ คุณก็รู้สึกเหมือนลิ้นมันพันกันไปหมดหรือเปล่า? บางทีการที่มีคนที่ตกหลุมรักอาจทำให้รู้สึกเขินอายและไม่รู้จะพูดอะไรดี ถ้าปกติคุณเป็นคนพูดมาก แต่อยู่ดีๆ ก็สงบเสงี่ยมเมื่อคนพิเศษคนนั้นใกล้เข้ามา นั่นเหมือนว่าคุณจะตกหลุมรักเขาแล้วล่ะ คุณรู้สึกเหมือนเพื่อนหายตัวไปเมื่อคนที่คุณตกหลุมรักเดินมาใช่ไหม? คุณอาจถูกรายล้อมไปด้วยผู้คน แต่อยู่ๆ สายตาคุณก็มองเห็นคนๆ นั้นเพียงคนเดียว คุณอาจยิ้มตลอดเวลาแม้ว่าเรื่องที่เพื่อนกำลังเล่าอยู่จะไม่ตลกเลยก็ตาม ถ้าเพื่อนถามอะไรคุณสักอย่าง แล้วคุณรู้สึกว่ามันยากที่จะต้องใส่ใจกับคำถามเพราะกำลังโฟกัสอยู่กับคนพิเศษของคุณอยู่หรือเปล่าล่ะ? ทั้งหมดนั่นเป็นสัญญาณที่บอกว่าคุณตกหลุมรักอยู่นั่นเอง สัญญาณหลักๆ ของการที่ตกหลุมรักใครสักคนคือการที่อยากดูดีต่อหน้าคนที่คุณชอบ คุณใช้เวลามากขึ้นในการแต่งตัวตอนเช้าหรือเปล่า? คุณซื้อเสื้อผ้าตัวใหม่ที่คิดว่าคนที่คุณตกหลุมรักจะชอบหรือเปล่า? คุณใช้เวลาทำผมแต่งหน้ามากขึ้นไปอีก เพียงเพราะว่าจะต้องไปเจอกับคนที่ชอบหรือไม่? ถ้าใช่ คุณก็คงจะตกหลุมรักแล้วล่ะ
รู้ว่าตกหลุมรักคืออะไร. รู้ว่าการตกหลุมรักมีหลายแบบต่างกันออกไป. ลองดูว่าคุณตกหลุมรักมากแค่ไหน. ดูว่าคนที่คุณตกหลุมรักคือคนเดียวที่คุณคิดถึงหรือไม่. สังเกตว่าคุณพูดถึงเกี่ยวกับคนที่ชอบเยอะหรือเปล่า. พิจารณาว่าคุณเปลี่ยนอะไรบางอย่างในชีวิตโดยคิดถึงคนที่ชอบด้วยไหม. ใส่ใจกับปฏิกิริยาภายในของคุณเมื่อใครสักคนพูดถึงคนที่คุณชอบ. นึกถึงฝันกลางวันของตัวเอง. สังเกตว่าสิ่งต่างๆ ทำให้คุณนึกถึงคนที่คุณอาจตกหลุมรักหรือไม่. พิจารณาความคิดของตัวเองขณะที่กำลังอ่านบทความนี้. พิจารณาถึงพฤติกรรมของตัวเองตอนอยู่ใกล้ๆ คนที่คุณคิดว่าน่าจะตกหลุมรัก. พิจารณาถึงความรู้สึกของคุณต่อคนที่คุณมีแววว่าจะตกหลุมรัก. สังเกตว่าคุณทำตัวอย่างไรกับเพื่อนๆ เมื่ออยู่ต่อหน้าคนที่คุณชอบ. ลองดูว่าคุณใส่ใจตัวเองมากขึ้นหรือไม่.
https://www.wikihow.com/Recognize-That-You-Have-a-Crush-on-Someone https://www.wikihow.com/Recognize-That-You-Have-a-Crush-on-Someone https://www.wikihow.com/Recognize-That-You-Have-a-Crush-on-Someone
Defining a ‘Crush’ Being Away From Your Crush Being Near Your Crush